Diari Oficial de la Generalitat Valenciana


Sumari del DOGV 3373, del 16-11-1998 (1998/8014)

Expedient número B0171/98. Notificació de resolució.
----------------------------------------------------

### Dades del document

Número de DOGV
:   3373

Data del DOGV
:   16-11-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8014


Organisme emissor
:   Conselleria de Sanitat

Tipus de document
:   Anunci

Expedient número B0171/98. Notificació de resolució. [1998/A8014]
  
Com que no ha estat possible notificar a la persona interessada de manera personal i directa la Resolució de 6 de juny de 1998, del director general de Salut Pública recaiguda en l'expedient B0171/98, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 24 d'agost de 1998.- El director general de Salut Pública: Francisco J. Bueno Cañigral.
  
«Vist l'expedient sancionador B0171/98, instruït per la Direcció Territorial de Sanitat d'Alacant a la senyora Ester Cifuentes Martínez, amb domicili al carrer Pare Mariana, 6, d'Alacant, i el recurs ordinari que aquesta va presentar contra la Resolució de data 27 d'abril de 1998, de la Direcció Territorial, en resulten els següents:
  
Fets
  
Primer
  
L'expedient s'inicià com a conseqüència de la inspecció practicada el dia 11 de novembre de 1997 pels inspectors pertanyents a l'àrea de salut número 16-18 d'Alacant a l'establiment menjador col·lectiu La Garrocha que la senyora Ester Cifuentes Martínez té en explotació comercial al carrer Pare Mariana número 6, de la localitat d'Alacant, en la qual es va comprovar, com consta en l'acta número 16292, que:
  
a) No presenten carnet de manipuladora les senyores Ester Cifuentes Martínez i Josefa Martínez Soler.
  
b) No té aigua calenta. Calfador desconnectat.
  
Segon
  
Tramitat l'expedient amb el compliment de tots els tràmits i les garanties legals i reglamentàries, es dicta la Resolució de data 27 d'abril de 1998, notificada el 4 de maig de 1998, en la qual s'estimen infringits els articles 35.a.1 de la Llei 14/1986, General de Sanitat, l'article 2.1.1 del Reial Decret 1.945/1983, de 22 de juny, així com:
  
1. L'article 7.4 del Reial Decret 2.817/1983, de 13 d'octubre: acció enumerada amb la lletra a.
  
2. L'article 4.8 del Reial Decret 2.817/1983, de 13 d'octubre: acció enumerada amb la lletra b.
  
I en conseqüència, imposa a la senyora Ester Cifuentes Martínez les sancions pecuniàries següents: vint mil (20.000) pessetes per infracció de l'article 7.4 i deu mil (10.000) pessetes per infracció de l'article 4.8, ambdós del Reial Decret 2.817/1983, de 13 d'octubre, d'acord amb l'article 36 de la Llei 14/1986, de 25 d'abril, General de Sanitat, i l'article 9 del Decret 44/1992, de 16 de març, del Govern Valencià.
  
Tercer
  
Contra aquesta resolució la interessada interposa recurs ordinari en el qual sol·licita l'anul·lació de les sancions imposades, segons les al·legacions següents:
  
- Adjunta carnet de manipuladora de la titular. La senyora Josefa Martínez no hi realitza cap activitat i només estava ajudant-la.
  
- El calfador estava desconnectat perquè no es necessitava.
  
Davant d'aquests fets, són de consideració els següents
  
Fonaments de dret
  
Primer
  
La competència d'aquesta Direcció General té el seu suport legal en l'article 20 del Decret 33/1997, de 21 de febrer, pel qual s'aprova el Reglament Orgànic i Funcional de la Conselleria de Sanitat, i en l'article 9 del Decret 44/1992, de 16 de març, del Govern Valencià, de competència sancionadora en infraccions sanitàries, en concordança amb l'article 114 de la Llei de Règim Jurídic de les Administracions Públiques i del Procediment Administratiu Comú.
  
Segon
  
Les al·legacions de la interessada s'estimen en part:
  
- S'admet com a vàlid el carnet de manipuladora de la senyora Ester Cifuentes, que acredita la seua vigència en el temps de visita d'inspecció.
  
No s'admeten la resta d'al·legacions ja que:
  
- Qualsevol persona que de forma continuada o transitòria es trobe en un menjador col·lectiu realitzant tasques de manipulació ha d'estar en possessió del carnet preceptiu.
  
Així l'article 8 de l'Ordre de la Conselleria de Sanitat prohibeix la presència de persones estranyes a l'activitat de manipulació en els locals on aquesta es duga a terme.
  
l'article 4.8 exigeix que les cuines disposen d'aigua corrent freda i calenta, i certament falta aquest element preceptiu si durant la jornada de treball no funciona o, com és el cas, està apagat.
  
Vistos els preceptes legals esmentats i altres generals d'aplicació pertinent, resolc estimar en part el recurs ordinari presentat per la senyora Ester Cifuentes Martínez contra la resolució de la Direcció Territorial de Sanitat d'Alacant i, en conseqüència, les sancions queden en: 10.000 pessetes per infracció de l'article 7.4 i 10.000 pessetes per infracció de l'article 4.8, ambdós del Reial Decret 2.817/83, de 13 d'octubre.
  
Sumen un total de 20.000 pessetes.
  
Aquesta resolució posa fi a la via administrativa i en contra es pot interposar recurs contenciós administratiu en el termini de dos mesos, comptadors a partir de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana. D'acord amb el que disposa l'article 110.3 de la Llei de Règim Jurídic de les Administracions Públiques i del Procediment Administratiu Comú, la interposició d'aquest recurs contra actes que posen fi a la via administrativa requerirà la comunicació prèvia a l'òrgan que dictà l'acte impugnat.
  
València, 6 de juliol de 1998.- El director general de Salut Pública: Francisco J. Bueno Cañigral.»